ÚTMUTATÓ

Ligeti rendezvényközpont pótmunkái

tárgyú közbeszerzési eljáráshoz

**Felhívjuk minden Ajánlattevő szíves figyelmét, hogy jelen dokumentációt alaposan és gondosan tanulmányozza át, és ajánlatát az abban leírtaknak megfelelően és pontosan állítsa össze. Az Ajánlatkérő a részletes Útmutatóval és az ehhez csatolt mellékletekkel elő kívánja segíteni, hogy érvényes ajánlat kerüljön beadásra.**

Az ajánlatok benyújtásának határideje: 2019. szeptember 26. 12:00 óra

Az esetleges kiegészítő tájékoztatás kérést az EKR rendszeren keresztül kell benyújtani olyan időpontban, hogy a kiegészítő tájékoztatás az ajánlattételt megelőző ésszerű időpontban megtörténhessen.

**Általános rész**

Az ajánlattevőnek az ajánlata elkészítésénél minden a dokumentációban előírt előírást, feltételt be kell tartania, az ajánlatát megfelelően kell elkészítenie. Amennyiben az eljárást megindító felhívás és a közbeszerzési dokumentumok között bármilyen eltérés tapasztalható, abban az esetben az eljárást megindító felhívás az irányadó.

A gazdasági szereplő részére a felhívással egyidejűleg az útmutató és a mellékelt dokumentumok is megküldésre kerülnek az EKR rendszeren keresztül.

Az Ajánlattevőnek viselni kell minden költséget, mely az ajánlat összeállításával és benyújtásával kapcsolatos.

Az Ajánlattevőnek az ajánlatát az EKR rendszerben kell elkészítenie és benyújtania.

Az elkésett ajánlatokat az Ajánlatkérő nem bírálja el, azt érvénytelennek nyilvánítja.

**Egyéb információk:**

* + A közbeszerzési dokumentumok csak az ajánlat készítésére használhatók fel. Amennyiben az eljárást megindító felhívás és a közbeszerzési dokumentumok bármely eleme között ellentmondás merül fel, a felhívás tekintendő irányadónak.
* Az ajánlattevőnek kell viselnie minden költséget, amely az ajánlat összeállításával és benyújtásával kapcsolatos. Az ajánlatkérő a közbeszerzési dokumentumokat térítésmentesen bocsátja az ajánlattevők rendelkezésére.
* A Kbt. 73. § (4) bekezdése értelmében az (1) bekezdés e) pontja alapján érvénytelen az ajánlat különösen, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a 4. mellékletben felsorolt környezetvédelmi, szociális és munkajogi rendelkezések írnak elő.
* A Kbt. 73. § (5) bekezdése alapján az ajánlatkérő a közbeszerzési dokumentumokban tájékoztatásként az alábbiak szerint közli azoknak a szervezeteknek a nevét, amelyektől az ajánlattevő tájékoztatást kaphat a (4) bekezdés szerinti azon követelményekről, amelyeknek a teljesítés során meg kell felelni.

- Békés Megyei Kormányhivatal Foglalkoztatási Főosztályának Munkavédelmi és Munkaügyi Ellenőrzési Osztálya, 5600 Békéscsaba, Árpád sor 2/6.

Tel: 66/529-440, Fax: 66/529-467, E-mail: bekes-kh-mmszsz@ommf.gov.hu bekes-kh-mmszsz-mv@ommf.gov.hu

- Adózás: NAV Békés Megyei Adóigazgatósága: Békéscsabai központi ügyfélszolgálat

5600 Békéscsaba, Kinizsi u. 1., Tel.: 66/996-100, Fax: +66/996-200, Kék szám: +36 40 424-242

A területileg illetékes regionális igazgatóságok elérhetősége a www.nav.gov.hu internet-címen található

- Környezetvédelem: Országos Környezetvédelmi, Természetvédelmi és Vízügyi Főfelügyelőség jogutódjai a 378/2016. (XII. 2.) Korm. rendelet 22. §-ában meghatározottak szerint

- Egészségvédelem: Nemzeti Népegészségügyi Központ Székhely: 1097 Budapest, Albert Flórián út 2-6. Levelezési cím: 1437 Budapest, Pf. 777.

Tel.: +36-1-476-1100, E-mail: tisztifoorvos@nnk.gov.hu, Honlap: www.oki.hu

- Fogyatékossággal élők esélyegyenlősége: Emberi Erőforrások Minisztériuma, Társadalmi Felzárkózásért Felelős Államtitkárság, Székhely: 1054 Budapest, Báthory u. 10., Telefonszám: 06-1-795-54-78,

e-mail: tarsadalmifelzarkozas@emmi.gov.hu

- Foglalkoztatáspolitika: Nemzetgazdasági Minisztérium, Székhely: 1051 Budapest, József nádor tér 2-4., Postafiók címe: 1369 Budapest Pf.: 481., Telefax: +36-1-795-0716, Ügyfélszolgálat telefonszám: 06-1-795-5010, Ügyfélszolgálat e-mail: ugyfelszolgalat@ngm.gov.hu

- Magyar Bányászati és Földtani Szolgálat, Székhely: 1145 Budapest, Columbus u. 17-23., Levelezési cím:1590 Budapest, Pf. 95, Tel.: +36-1-301-2900, Fax: +36-1-301-2903, E-mail: info@mbfsz.gov.hu Honlap: www.mbfsz.gov.hu A területileg illetékes bányakapitányságok elérhetősége a www.mbfsz.gov.hu internetcímen található.

* + Az Ajánlatkérő a vállalkozási szerződést az eljárás nyertes ajánlattevőjével köti meg.

**Az ajánlat összeállítására vonatkozó előírások:**

Ajánlattevőnek ajánlatában (az EKR rendszerben elkészített és benyújtott iratokon túl) az alábbi táblázatban felsorolt dokumentumokat kell szerepeltetni, amennyiben a közbeszerzési dokumentumokban leírtak alapján az adott nyilatkozat, igazolás, egyéb dokumentum az ajánlattevőre, alvállalkozójára, illetőleg a kapacitást nyújtó szervezetre vonatkozik. Amennyiben valamely nyilatkozat megtételéhez az EKR rendszerben elektronikus űrlap áll rendelkezésre, akkor az ajánlat elkészítéséhez azt kell felhasználni. Az ajánlathoz csatolt dokumentumoknak meg kell felelni a táblázatban részletezett tartalmi és formai követelményeknek.

Felhívjuk az ajánlattevők figyelmét, hogy a nyilatkozatokat a közbeszerzési dokumentumokban megadott iratminták tartalma szerint kötelesek megtenni, oly módon, hogy az iratminták szó szerinti alkalmazása nem kötelező, azonban a becsatolt iratnak meg kell felelnie a felhívás és a közbeszerzési dokumentumok előírásainak.

| **Dokumentum megnevezése** | **Tartalmi követelmény** | **Formai követelmény** |
| --- | --- | --- |
|
| 1. Kizáró okok fenn nem állásának igazolása |
| nyilatkozat a Kbt. 114. § (2) szerint | az Iratminta szerint  | cégszerűen aláírva |
| 2. Egyéb iratok |
| aláírási címpéldány, ill. aláírás-minta | azon cégjegyzésre jogosult képviselőé, aki az ajánlatot aláírja, vagy annak aláírására meghatalmazást ad(ajánlattevő / igénybe venni kívánt alvállalkozója / erőforrást, kapacitást nyújtó szervezete vonatkozásában) | szkennelve, pdf formátumban |
| árazott költségvetés | a kiadott árazatlan költségvetések minden sorának kitöltésével elkészítve (az ajánlattal érintett rész(ek) vonatkozásában) | excel formában |
| Az alkalmasság igazolására szolgáló okiratok (nem szükséges az ajánlat részeként benyújtani, elegendő a Kbt. 69. § (4) szerinti felhívásra csatolni |
| referenciák bemutatása | az Iratminta szerint | cégszerűen aláírva |
| referenciák igazolása | a 321/2015. (X.30.) Korm. r. 22. § (3) bekezdésében és a 23. §-ban foglaltak szerint, a szerződést kötő másik fél által adott igazolással | másolatban |

Közös ajánlattétel esetén az ajánlathoz csatolni kell a közös egyetemleges felelősségvállalásról szóló megállapodást másolatban, mely tartalmazza a közös ajánlattevők között a közbeszerzési eljárással kapcsolatos hatáskörök bemutatását, kijelöli azon ajánlattevőt, aki a közös ajánlattevőket az eljárás során képviseli, illetve a közös ajánlattevők nevében hatályos jognyilatkozatokat tehet. A megállapodásnak azt is tartalmaznia kell, hogy az ajánlattevők nyertességük esetére a szerződésben vállalt valamennyi kötelezettség teljesítéséért egyetemleges felelősséget vállalnak. A meghatalmazásnak ki kell terjednie arra, hogy a közös ajánlattevők vagy részvételre jelentkezők képviseletére jogosult gazdasági szereplő adott eljárás tekintetében az EKR-ben elektronikus úton teendő nyilatkozatok megtételekor az egyes közös ajánlattevők vagy részvételre jelentkezők képviseletében eljárhat.

Gazdasági társaság, illetve projekttársaság útján történő teljesítés:

Ajánlatkérő a gazdasági társaság, illetve projekttársaság útján történő teljesítésre nem biztosít lehetőséget.

Ajánlatkérő nevében eljáró FAKSZ adatai és elérhetőségei:

Ajánlatkérő nevében eljár: Dr. Szathmáry Péter FAKSZ 5600 Békéscsaba, Kinizsi u. 13. Tel/fax: 06-66/444-568 E-mail: drszathmary@t-online.hu Lajstromszáma: 00432

### Az ajánlatok értékelése

Ajánlatkérő tárgyi közbeszerzési eljárás esetében a benyújtott ajánlatokat a Kbt. 76. § (2) bekezdés c) pontjában rögzítetteknek megfelelően a legjobb ár-érték arány szempontja alapján értékeli az alábbiak szerint:

|  |  |
| --- | --- |
| **Értékelési szempont** | **Súlyszám** |
| **Összesen nettó ajánlati ár** | 70 |
| **Többletjótállás időtartama hónapban** | 30 |

Az ajánlatok részszempontok szerinti tartalmi elemeinek értékelése során adható pontszám alsó és felső határa valamennyi részszempont esetében 0-tól 10-ig terjed.

**Részszempont - súlyszám**

**Összesen nettó ajánlati ár - 70**

Az **Egyösszegű nettó ajánlati ár** részszempont esetén ajánlatkérő a Közbeszerzési Hatóságnak a nyertes ajánlattevő kiválasztására szolgáló értékelési szempontrendszer alkalmazásáról szóló, a Közbeszerzési Értesítő 2019. évi 106. számában, 2019. június 04. napján megjelent útmutatója 1. sz. melléklet A 1. aa) pontja szerinti fordított arányosítás módszerét alkalmazza: a legalacsonyabb érték a legkedvezőbb, az ajánlatkérő a legkedvezőbb tartalmi elemre a maximális 10 pontot (felső ponthatár) adja, a többi ajánlat tartalmi elemére pedig a legkedvezőbb tartalmi elemhez viszonyítva fordítottan arányosan számolja ki a pontszámokat. Az ajánlatot nettó összegben kell megadni és Ft-ban (egész számmal megadva). A pontozás két tizedesjegy pontossággal történik.

A pontozás képlete:

 

ahol

P: a vizsgált ajánlati elem adott szempontra vonatkozó pontszáma

Pmax: a pontskála felső határa

Pmin: a pontskála alsó határa

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

**Részszempont - súlyszám**

**Többletjótállás időtartama hónapban - 30**

A többletjótállási időtartam esetében az Útmutató 1. sz. melléklet A 1. ab) pontja szerinti egyenes arányosításra kerül sor. A minimum jótállási időtartam 24 hónap. A felolvasólapon azt kell megadni egész hónapokban, hogy ehhez képest mennyi többletjótállást vállal az ajánlattevő. Csak „0” vagy pozitív szám ajánlható meg. Ha nem kíván többlet jótállást vállalni, akkor „0” megajánlást kell tenni. A Kbt. 77. § (1) bekezdése alapján ajánlatkérő a 24 hónapos többlet megajánlásra és az annál kedvezőbb megajánlásokra egyaránt az értékelési ponthatár felső határával azonos számú pontot ad. Ajánlatkérő a képletbe akkor is a 24 hónapot helyettesíti be, ha ennél kedvezőbb megajánlás érkezik.

A pontozás képlete:





min

min

max

*P*

*P*

*P*

*A*

*A*

*P*

*legjobb*

*vizsgált*







ahol

P: a vizsgált ajánlati elem adott szempontra vonatkozó pontszáma

Pmax: a pontskála felső határa

Pmin: a pontskála alsó határa

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

Ha több ajánlatnak azonos a fentiek szerint kiszámított összpontszáma, az az ajánlat minősül a legkedvezőbbnek, amely a nem egyenlő értékelési pontszámot kapott értékelési szempontok közül a legmagasabb súlyszámú értékelési szempontra nagyobb értékelési pontszámot kapott. Az ajánlatkérő jogosult közjegyző jelenlétében sorsolást tartani, ha a legkedvezőbb ajánlat e módszerrel sem határozható meg.

Adott esetben Ajánlatkérő az ajánlatokat részenként értékeli, és részenként hirdet nyertest, valamint részenként köt szerződést.

Iratminták

1. sz. iratminta: nyilatkozat a Kbt. 114. § (2) bekezdés alapján

2. sz. iratminta: nyilatkozat a referenciákról

**1. sz. iratminta**

**NYILATKOZAT**

***a közbeszerzésekről szóló 2015. évi CXLIII. törvény (Kbt.) 114. § (2) alapján***

Az eljárás tárgya: *Ligeti rendezvényközpont pótmunkái*

Ajánlatkérő: *Köröstarcsa Község Önkormányzata*

Alulírott ………………………, mint a(z) ……………………………. cégjegyzésre jogosult képviselője a fenti közbeszerzési eljárás során kijelentem, hogy az általam képviselt ajánlattevővel szemben nem állnak fenn a Kbt. 62. § (1) g)-k), m) és q) pontjaiban felsorolt kizáró okok, továbbá kijelentem, hogy az általunk igazolni kívánt alkalmassági követelmények teljesülnek.

A 321/2015. (X.30.) Korm. r. 17. § (2) bekezdése alapján nyilatkozom, hogy az alvállalkozó és adott esetben az alkalmasság igazolásában résztvevő más szervezet vonatkozásában nem állnak fenn az eljárásban előírt kizáró okok.

Kelt: ………….., 2019. …………….

 PH

 Cégszerű aláírás

**2. sz. iratminta**

**NYILATKOZAT**

***a referenciákról***

Az eljárás tárgya: *Ligeti rendezvényközpont pótmunkái*

Ajánlatkérő: *Köröstarcsa Község Önkormányzata*

Alulírott ………………………, mint a(z) ……………………………. cégjegyzésre jogosult képviselője a fenti közbeszerzési eljárás során a 321/2015. (X.30.) Korm. r. 21. § (2) a) pontja alapján kijelentem, hogy az eljárást megindító felhívás megküldésétől visszafelé számított öt év legjelentősebb építési beruházásai az alábbiak voltak:

|  |  |  |  |
| --- | --- | --- | --- |
| A szerződést kötő másik fél (név, cím, kapcsolattartó neve és elérhetősége) | Az építési beruházás tárgya, mennyiségeAz építési beruházás mennyisége | A teljesítés ideje (kezdő és befejező időpontja év/hó/nap pontossággal) | A teljesítés helye: |
|  |  |  |  |
|  |  |  |  |

Kelt: ………….., 2019. …………….

 PH

 Cégszerű aláírás